
Valóban Hatékony Az Inflációs Célkövetés? 30 év Tapasztalata

Ez a kutatás az inflációs célkövetés inflációra és gazdasági növekedésre gyakorolt hatásait
méri fel egy 152 országból álló mintán 30 évnyi adaton. Az inflációs célkövetés
bevezetésének mint kezelésnek a hatását az augmented inverse probability weighting
módszertannal becsülöm. Bevezetés után az inflációs célkövetés 3 százalékponttal
csökkenti az inflációt, ami 1,5 százalékpont körülire mérséklődik hosszabb időtávon.
Átlagosan az inflációt 1,6 százalékponttal csökkenti az inflációs célkövetés a megfigyelt
mintán. A gazdasági növekedésre kevésbé erős hatást gyakorol az inflációs célkövetés,
bevezetés után közel egy százalékponttal növeli, ami csak gyengén szignifikáns, azonban
közép- és hosszútávon a gazdasági növekedésre nincsen statisztikailag kimutatható hatással.



